Chinese mini dental implant 60614
La Mesa emax veneers
replacement tooth in Arlington TX
teeth bonding Northridge CA
Spanish Speaking teeth whitener 85254
caps on teeth in Great Bend Kansas adidas Wvn 3s 1/2 Zip | very.co.uk
/ adidas Wvn 3s 1/2 Zip
Item number PDVKE
adidas Adidas Wvn 3s 1/2 Zip Short Stories | LAPA Uitgewers
“Die letterkundesisteem is altyd besig om te broei” – Riana Scheepers (Video)
by LAPA Uitgewers on Oct 14th, 2015 Tweet
Die bekroonde Afrikaanse skrywer Riana Scheepers het in Augustus vanjaar ‘n kortverhaalwerkswinkel aangebied tydens die 2015 Suid-Afrikaanse Boekebeurs (SABF) in Johannesburg se middestad.
Netwerk24 se boekeredakteur, Jo Prins, het na die tyd met die skrywer gesels oor die stand van die kortverhaal.
“Poësie is ‘n love affair, jy raak waansinnig verlief. ‘n Kortverhaal is ‘n one night stand, vol gevaar en potensiaal, en ‘n roman is ‘n huwelik,” sê Scheepers.
Die skrywer sê dit is opvallend dat daar nie op die oomblik soveel kortverhaalbundels soos in die verlede verskyn het nie, maar sy is nie te bekommerd daaroor nie. “Die letterkundesisteem, en ek praat nou van die Afrikaanse letterkundesisteem, is altyd besig om te broei,” sê sy.
Scheepers het ook terugvoering gegee oor die skryfskool wat sy daardie oggend aangebied het, die effektiwiteit van slypskole in die algemeen en die vrae wat sy gekry het oor “roem en vertaling”.
“As jy skryf moet jy nie eens dink aan publikasie en aan rykdom en roem en vertaling nie,” sê sy. “As jy sulke goed vir my sê is jy nie rêrig vir my ‘n skrywer nie. Vir my is die epitomie van ‘n skrywer daardie persoon wat voor sy rekenaar sit en betrokke raak by dit wat hy skep.”
“Ek het nie ‘n skryfskool gehad wat my gehelp het nie,” sê Scheepers. “Ek moes maar van ‘n kant af inbliksem … niemand het my geleer skryf nie.”
Die stilte in myself deur Riana Scheepers en Hannetjie De clercq
Katriena, vertel! deur Riana Scheepers
Wenner van Kuier, LAPA en PEN Afrikaans se kortverhaalkompetisie aangekondig
by LAPA Uitgewers on Jul 3rd, 2015 Tweet
Joanna Alexander se kortverhaal “Meester” is gister tydens ‘n spesiale mediafunksie in Kaapstad aangekondig as die wenner van LAPA en Kuier se kortverhaalkompetisie.
Hierdie kompetisie is geloods om nuwe stemme uit die bruin gemeenskap te ontdek en ontwikkel. Cliffordene Norton, projekleier by LAPA, het met die aankondiging meer vertel oor dié inisiatief:
Die kompetisie het die eerste keer verskyn in Kuier in die 28e Januarie se uitgawe en dit het gehardloop tot 31 Maart.
Die eerste maand, Januarie, het ons slegs drie stories ontvang en ek het so bietjie bekommerd geraak om die minste te sê. Februarie het ons 16 kortverhale ontvang, en nogsteeds was ek bekommerd. En toe ek 17 Maart my inbox oopmaak is daar 80 kortverhale en teen die einde van die kompetisie, op 31 Maart, het ons 263 inskrywings gehad.
Die doel agter die kompetisie was om nuwe stemme te ontwikkel. Unieke stemme, maar ook bruin stemme. Want soos ons sê, ons soek stories daar buite wat vir my – ek is ‘n bruin coloured persoon – wat ek sal wil lees in my éie taal, waarmee ék kan saamleef. Waar ek as leser die karakter, die taal en omgewing kan herken.
Dit was vir my ‘n baie goeie projek, na aan my hart.
Die tema vir die kompetisie was “Uit die hart”, geïnspireer deur Kuier se agterbladrubriek “Wat die hart van vol is”. Die skrywers moes ’n verhaal van 1 000 tot 1 500 woorde inskryf.
Saam met Norton het Raylentia Simmons (assistentredakteur by Kuier), Bettina Wyngaard (die skrywer van Vuilspel en ’n lid van PEN Afrikaans), Diana Ferrus (die skrywer van Ons Komvandaan) en Shirmoney Rhode (digter en blogger by LitNet) as beoordelaars ingespring en begin lees.
Met ‘n geswoeg en gesweet, en beskaafde bakleiery, is die totaal van al die inskrywings tot slegs 15 verkort.
Die top 15 lyk soos volg:
Alida Walker (‘n Prys om te betaal)
Karel von Waltsleben (Waakengel)
Antoinette Venter (’n Mossie soos Emma)
Lucreshia Pietersen (Juliana Alias Lanatjie)
Rita Swanepoel (Nuwejaar)
Adele van Zyl (Gebottelde duiwel)
Ilisna Nel (Uit die oog)
Bernice Saulse (Fooitog)
Miriam Telanie (‘n Nuwe dag, ‘n nuwe droom)
Magdalena Wardle (Mishandeling)
Salvia E Ockhuis (Vloksman)
Joanna Alexander (Meester)
Theltom Masimila (Net tot na die einde)
Tienie Holtzhausen (Pap en runners)
Al hierdie skrywers word gevolgelik genooi om ‘n slypskool by die Universiteit van Wes-Kaapland (UWK) by te woon, wat deur Anastasia de Vries (UWK), Diana Ferrus (die Afrikaanse Skrywersvereniging) en Annemarie Swartz (UWK) aangebied sal word.
Uit die top 15 is Alexander se verhaal gekies as die wenverhaal. Sy ontvang R5 000 en haar storie word in die laaste Julie-uitgawe van Kuier gepubliseer. Die ander finaliste ontvang elk R1 000.
“Jan Scholtz het my laat kyk na skryf as ’n goeie, eerlike ambag” – Paul C Venter
by LAPA Uitgewers on Jun 25th, 2015 Tweet
Paul C Venter – outeur van verskeie LAPA-boeke, onder meer In die mond van die wolf waarop die gewilde kykNET-reeks Vlug na Egipte gegrond is – het onlangs hulde gebring aan die ontslape Jan Scholtz.
Die bekende en bekroonde filmmaker (76) is hierdie week oorlede na ‘n stryd met longontsteking. Hy was een van die baanbrekers van die Afrikaanse filmbedryf en agter die stuur van verskeie uiters gewilde reekse.
Venter het ‘n lang pad met Scholtz gestap – meer as 40 jaar. “Jan het my vir die eerste keer laat kyk na skryf as ’n goeie, eerlike ambag eerder as ’n hoogheilige kuns,” skryf Venter.
Lees sy huldeblyk op LitNet:
Een ding onthou ek as bietjie buitengewoon omtrent ons vriendskap: hoewel ons albei later in ons lewens met die skryf en maak van TV-dramareekse geambag het, het ons nog steeds aanhou gesels oor boeke eerder as die televisiewerk wat ons toe gepleeg het. Ons was albei leesvrate. Ek kan lekker kuiers oor die boeke van John le Carré, Ross Macdonald, Donald E Westlake en John D Macdonald onthou, maar nie ’n enkele indringende gesprek oor televisie skryf nie. Mense wat ons destyds saam geken het, sal my nou natuurlik wil herinner aan die goedige gespot soms as die whisky gevloei het: Jan kon my die John “Lah-di-dah” Steinbeck van TV-drama noem en ek hom die Ena “Walk-and-talk” Murray van TV-drama. Maar die kere wanneer ek sukses met televisie behaal het, was hy altyd die eerste – en, kom ons wees maar eerlik, gewoonlik die enigste ander skrywer – wat my gelukgewens het, en ek het dieselfde terug gedoen. Ons was nie jaloers op mekaar se suksesse nie en kon mekaar troos oor die flops.
In die mond van die wolf deur Paul C Venter
Die geval van die Sadistiese Swembad deur Paul C Venter
Sloet alleen deur Paul C Venter
“Wat is reis?” Beantwoord die vraag in 1 001 woorde en wen ’n bergfietstoer of ’n vyfster-ervaring
by LAPA Uitgewers on Mar 6th, 2015 Tweet
LitNet nooi alle skrywers om aan ’n unieke reisskryfkompetisie deel te neem.
Gerrit Rautenbach, die samesteller van Mooiloop: Mooiste reisstories, is die gasredakteur van die kompetisie. Op die spel is ’n Groot Vyf-bergfietstoer van drie dae in die Mthimkhulu-gebied van die Groter Krugerwildtuin of twee nagte in die Coopmanhuijs-vyfsterhotel in Stellenbosch.
Om in aanmerking te kom vir die wonderlike reispryse, skryf presies 1 001 woorde oor enige reiservaring en stuur dit aan reis@litnet.co.za voor Dinsdag, 31 Maart.
Lees die artikel vir meer besonderhede, bepalings en voorwaardes:
Die uitdaging vir skrywers is om LitNet-lesers na enige bestemming op reis te neem en enigiets op die pad daarheen, of by die bestemming, te laat gebeur – van adrenalien of tragedie tot komedie. Of net stilsit en dink om dalk daarna so ietsie meer te verstaan van die lewe. Maar soos die 1 001 Arabiese Nagte het ook jy net 1 001 woorde om jou reis te laat begin, lyf te gee en volsirkel te laat eindig.
“Wat is reis?” sou ’n mens dalk wil vra.
Goeie vraag, want die konsep het so baie dimensies. Om te skryf oor iets soos jou vakansie verlede jaar wildtuin toe is die mees basiese vorm van reisskryf, maar jy kan verder gaan en ’n verbeeldingsvlug in jou storie onderneem.
Lees Chris Barnard se kortverhaal “Die agtuurtrein” uit Mooiloop: Mooiste reisstories
by LAPA Uitgewers on Feb 9th, 2015 Tweet
LitNet het ‘n kortverhaal gedeel uit Mooiloop: Mooiste reisstories, saamgestel deur Gerrit Rautenbach.
“Hulle is eintlik deur omstandighede op mekaar afgedwing.” Só begin Chris Barnard se storie “Die agtuurtrein”, ‘n verhaal van amper-liefde en amper-reis.
Mooiloop: Mooiste reisstories bevat reisstories wat destyds in die tydskrif Mooiloop verskyn het, die Afrikaanse weergawe van die reistydskrif Getaway.
Lees Barnard se verhaal:
Paul C Venter gesels oor sy televisiereeks Vlug na Egipte, gebaseer op In die mond van die wolf
by LAPA Uitgewers on Jan 26th, 2015 Tweet
Rudolf Stehle het onlangs met Paul C Venter gesels oor sy nuwe televisiereeks, Vlug na Egipte, wat gebaseer is op sy boek In die mond van die wolf.
Die skrywer sê hy is verbaas oor kykers se reaksie op Facebook, tog is hy bly dat mense oor sy program gesels. “Dit beteken mense kyk, jy weet. Hulle stel belang,” sê hy.
Venter prys regisseur Human Stark se uitstekende interpretasie van In die mond van die wolf en gesels oor sy oorlede vrou Dalene Kotzé wat die verhale in die boek geïnspireer het.
“Wat met my en my oorlede vrou gebeur het toe ons op Hanover aangekom het, het my geïnspireer om die boek te skryf en toe Stark Films by my aanklop vir ’n script, toe is daai wêreld in my kop en so was die boek die vonk vir die reeks.”
Maar die reeks gaan op heel ander paaie, sê Venter.
“Vlug na Egipte bied ’n kykie op ’n klein dorpie en omgewing in die Karoo waar mense hard probeer oorleef onder baie moeilike omstandighede, sowel sosiaal-polities as natuurgewys.”
Vlug na Egipte wys Dinsdae om 20:30 op kykNET. Dit speel af op ‘n tipiese Karoo-dorpie genaamd Breipaal en verbeeld die ingewikkelde aard van ‘n ontwrigte klein gemeenskap. Frank Opperman, Leandie du Randt, Clara Joubert, Ivan Zimmerman, Marion Holm, Rolanda Marais, Chris van Niekerk, Richard van der Westhuizen en nog vele ander bekende name kan in die rolverdeling gesien word.